27/01/2017 | Administración LocalMunicipal
Sada
Servizos Económicos
Aprobación definitiva da modificación da Ordenanza Fiscal número 3, reguladora do IVTM

Ao non terse presentado durante o período de exposición ó público reclamacións contra o acordo plenario de data 27 de outubro de 2016, polo que se aprobou provisionalmente a modificación da Ordenanza Fiscal nº 3, reguladoras do IVTM, enténdese definitivamente adoptado dito acordo, polo que en cumprimento do disposto no artigo 17 do Texto Refundido da Lei Reguladora das Facendas Locais, publícase o texto íntegro de ditas modificacións: 1. De conformidade co previsto no artigo 95.4 do Texto Refundido da Lei Reguladora das Facendas Locais aprobado por Real Decreto Lexislativo 2/2.004, de 5 de marzo, establécense os seguintes coeficientes a aplicar sobre o cadro de tarifas ao que se refire o artigo 95.1 da dita norma: – Turismos de 20 cabalos fiscais en adiante: 1,6.- – Resto de tramos e clases de vehículos: 1,375.- 2. Cadro de tarifas.- O imposto rexerase de acordo co seguinte cadro de tarifas: 5.- Os vehículos das clases turismos, autobuses e camións, gozarán nos termos que se dispoñen nos seguintes apartados dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran algunha das condicións e requisitos seguintes: – Que se trate de vehículos híbridos (motor eléctrico-gasolina, eléctrico-diésel ou eléctrico gas) que estean homologados de fábrica, incorporando dispositivos catalizadores, adecuados á súa clase e modelo, que minimicen as emisións contaminantes. Este vehículos gozarán dunha bonificación do 50 % na cota do imposto durante os seis anos naturais dende a primeira matriculación.- – Que se trate de vehículos de motor eléctrico e/ou de emisións nulas. Estes vehículos gozarán dunha bonificación do 50 % do imposto durante os seis anos naturais dende a primeira matriculación, en tanto manteñan as circunstancias de motor e emisións sinaladas.- – Que se trate de vehículos novos sen matricular clasificados como turismos de motor gasolina ou diésel con emisións de CO2 que non superen os 100 gr/Km. Estes vehículos gozarán dunha bonificación do 50 % na cota do imposto durante os seis anos naturais dende a primeira matriculación.- – Que se trate de vehículos para os que os seus titulares acrediten a súa dedicación a unha actividade económica, e que utilicen como combustible biogás, gas natural comprimido, metano, metanol, hidróxeno e GLP ou mixtos GLP-gasolina en motores de ciclo OTTO, tanto implantados en fábrica como posteriormente, sempre certificando a súa implantación por organismos ou empresas homologadas para o devandito fin. Estes vehículos gozarán dunha bonificación do 50 % na cota do imposto durante os seis anos naturais dende a primeira matriculación, en tanto utilicen os combustibles citados.- Para poder gozar das bonificacións ás que se refire este apartado 5, os interesados deberán instar a súa concesión presentando a ficha técnica do vehículo e a documentación acreditativa dos requisitos. En todos os supostos, se se desexa que a bonificación produza efectos no mesmo período impositivo en que se produce a matriculación, a solicitude deberá presentarse no momento de efectuar a dita matriculación. En caso de que a solicitude se presente con posterioridade, a bonificación producirá efectos para o período impositivo seguinte á data de presentación da dita solicitude, e non alcanzará as cotas xeradas con anterioridade a esta. As bonificacións reguladas neste artigo non son aplicables simultaneamente. No caso de que o suxeito pasivo teña dereito a dúas ou mais, desfrutará da mais alta”.- Esta Ordenanza fiscal, que foi aprobada polo Pleno da Corporación en sesión celebrada o día 27 de outubro de 2016, entrará en vigor, tras a súa publicación no Boletín Oficial da Provincia, o día un de xaneiro de 2017 e será de aplicación a partir desta data, permanecendo en vigor ata a súa modificación ou derrogación expresa”.- Sada, 19 de decembro de 2016 O Alcalde Oscar Benito Portela Fernández